**ПЛАН-ПРОГРАМА ЗА 2022 ГОДИНА ЗА ДЕЙНОСТТА НА НАРОДНО ЧИТАЛИЩЕ „Пенко Пенков – 2013“село Узунджово,Община Хасково.**

 **ВЪВЕДЕНИЕ**: Настоящата програма за развитие на читалищната дейност е приета в изпълнение на чл. 26а, ал. 2 от Закона на народните читалища. Изготвянето на програмата за 2022 г. цели обединяване на усилията за развитие и утвърждаване на читалището, като важна обществена институция, реализираща културната идентичност на селото, както и да се засили обществената ú роля като традиционен културен и образователен център.

 Основните направления и приоритети в дейността на читалището произтичат от ЗНЧ, ЗОБ, общинската културна политика, осъществявана на основата на съществуващата нормативна уредба и чрез изпълнението на културния календар.

**ОСНОВНИ ЦЕЛИ И ПРИОРИТЕТИ**:

1.Осигуряване на устойчива подкрепа на читалището за реализирането на основната му дейност и развитието на съвременни форми на работа. Стимулиране на читалищните дейности за съхранението и популяризирането на българските културни традиции, нематериалното културно наследство. Кандидатстване по проекти и програми за набавяне на финансови средства за подобряване на материално-техническата база. Участие в организираните за обучение семинари, кръгли маси, дискусии, работни срещи по проблемите на читалищата с цел повишаване компетенциите на работещите в тях;

2.Разширяване обхвата на дейността на читалището в обществено значими сфери, като социалната и информационно-консултантската. Формиране на читалището като място за общуване и контакти, успешни социални практики и дарителски акции, повишаване ролята на читалището за социална и културна интеграция на различните социални общности.

**ХУДОЖЕСТВЕНО-ТВОРЧЕСКА ДЕЙНОСТ**: • Повишаване на качеството на предлагания от читалището художествен продукт по повод различни чествания; • Развитие и обогатяване дейността на художествено-творческите състави.Попълване на съставите с млади самодейци. • Пресъздаване на обичаи и празници от Културния календар; • Участие в общински, регионални, национални и други конкурси и фестивали; • За развитието на художествено-творческата дейност на читалището да се осигурят средства от субсидии, членски внос, дарения и собствени средства от стопанска дейност.

**КРАЕВЕДСКА ДЕЙНОСТ**: • Активизиране на дейности, свързани с развитие на краеведската и издирвателската дейност в читалището /описване на музикалния и танцов фолклор, обичаи, предания, събиране на предмети от традиционния бит, снимки и други подобни, значими за населеното място/;

 **СОЦИАЛНА ДЕЙНОСТ**: • Реализиране на инициативи и включване в проекти със социална насоченост с цел социална и културна интеграция на различни социални общности, включително такива в риск, неравностойно положение, етнически групи и др.; • Организиране на инициативи за оказване на помощ на възрастни хора и деца в неравностойно положение.

 **МАТЕРИАЛНО-ТЕХНИЧЕСКАТА БАЗА** . ПОДДЪРЖАНЕ И РАЗВИТИЕ • Сградата на НЧ „Пенко Пенков-2013”с.Узунджово е публична общинска собственост . • За поддръжка и обзавеждане на сградата да се осигурят средства от проекти, държавна субсидия и от стопанска дейност на читалището.

 Основни задачи:

1. Организационни мероприятия;
2. Културно –масова дейност;
3. Художествена самодейност; 

**Културен календар**:

1..1.1.Честване на Бабинден с обхождане на новородените бебета и общоселско тържество – 21.01

1.1.2.Честване ден на лозаря с ритуал по зарязване в лозята с участието на Кмета на селото и местната общественост – 14.02

1.1.3.Участие в тържествения концерт в центъра на Хасково, Приготвяне на домашно изработени мартеници за жителите на Узунджово и посещение на институциите в селото от самодейките при НЧ „Пенко Пенков-2013“ – завързване на мартеници за здраве и берекет. – 01.03

1.1.4.Традиционен тържествен концерт на площада в селото с участие на деца от детска градина „Пролет” с.Узунджово – 03.03

1.1.5.Лазаруване с малки момичета, които обхождат селото, играят хора и наричат домакините за здраве и късмет – 24.04

1.1.6.Тържество послучай 21 май – Ден на село Узунджово – концерт на площада с песни и хора – 21.05

1.1.7.Честване на 24 май – ден на славянската писменост и на българската просвета и култура 24.05

1.1.8.Посещение на Аязмото в Узунджово с членовете и самодейците на читалището, където взехме участие в общоселското тържество за Петровден – 29.06

1.1.9 Организиране на фолклорен фестивал от НЧ „Пенко Пенков- 2013“ 21-22.09

 1.1.10.Участие в празника на будителите 01.11

1.1.11.Игнажден – организиране на традиционна кулинорно-коледна изложба – 20.12

1.1.12.Коледуване с групата за обичаи и традиции към НЧ „Пенко Пенков - 2013” – 25.12